## Naredba o homologaciji žarulja sa žarnom niti za uporabu u homologiranim svjetlima za motorna vozila i njihove prikolice

### NN 17/1999 (18.2.1999.), Naredba o homologaciji žarulja sa žarnom niti za uporabu u homologiranim svjetlima za motorna vozila i njihove prikolice

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI ŽARULJA SA ŽARNOM NITI ZA UPORABU U HOMOLOGIRANIM SVJETLIMA ZA MOTORNA VOZILA I NJIHOVE PRIKOLICE**

I. PODRUČJE PRIMJENE

1. Žarulje sa žarnom niti za uporabu u homologiranim svjetlima za motorna
vozila i njihove prikolice moraju biti homologirana sukladno ovoj naredbi.

2. Ova naredba odnosi se na žarulje sa žarnom niti kategorija R2, H1,
H2, H3, H4, P21W, P21/4W, P21/5W, R5W, R10W, C5W, C21W, T4W, W5W, W3W,
S1 i S2, S3, S4, HS1, HS2, PY21W, H6W, HB3, HB4, T1.4W, H7, H27W, P27W,
P27W/7W, WY5W, H21W, W21W, W21/5W, W2.3W, H8, W16W, HIR1, PY27/7W, HIR2,
H9, H10 koje su namijenjene za uporabu u homologiranim svjetlima za motorna
vozila i njihove prikolice.

II. ZAHTJEVI

3. Žarulje sa žarnom niti u smislu ove naredbe moraju zadovoljavati
zahtjeve Pravilnika broj 37 Ekonomskog povjerenstva Ujedinjenih naroda
za Europu, s izmjenama i dopunama koje su stupile na snagu zaključno 3.
rujna 19971, koji je dodatak Ženevskom sporazumu iz 1958. o
prihvaćanju jednakih uvjeta za homologaciju i uzajamno priznavanje homologacije
opreme i dijelova motornih vozila (u daljnjem tekstu: Pravilnik ECE R 37.03).

4. Pravilnik ECE R 37.03 izvorniku dostupan je u normoteci Državnog
zavoda za normizaciju i mjeriteljstvo.

III. ISPITIVANJE ŽARULJA SA ŽARNOM NITI

5. Ispitivanje žarulja sa žarnom niti u smislu ove naredbe može provoditi
samo ovlašteni laboratorij prema zahtjevima Pravilnika ECE R 37.03.

IV. HOMOLOGACIJA ŽARULJA SA ŽARNOM NITI

6. Državni zavod za normizaciju i mjeriteljstvo provodi homologaciju
žarulja sa žarnom niti u smislu ove naredbe prema Pravilniku ECE R 37.03.

V. PROVJERA SUKLADNOSTI

7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama",
a primjenjivat će se od 1. travnja 1999. godine.

Danom stupanja na snagu ove naredbe prestaje vrijediti Naredba o obaveznoj
homologaciji žarulja sa žarnom niti za motorna vozila i njihove prikolice
("Narodne novine" br. 53/91)

Klasa: 011-02/98-02/41
Urbroj: 558-04/7-98-1
Zagreb, 30. prosinca 1998.

Ravnatelj
Državnog zavoda za
normizaciju i mjeriteljstvo
**dr. sc. Jakša Topić, dipl. ing.,** v. r.

\_\_\_\_\_\_\_\_\_\_\_\_\_\_\_\_\_\_\_

1 ECE dokumenti u kojima je objavljen tekst
Pravilnika:
E/ECE/324 – E/ECE/TRANS/505Rev.1/Add.36/Rev.2 (Preradba 2, stupila na snagu
16. prosinca 1992.)
E/ECE/324 – E/ECE/TRANS/505Rev.1/Add.36/Rev.1/Amend.1 (Dopuna 1, stupila
na snagu 11. veljače 1996.)
E/ECE/324 – E/ECE/TRANS/505Rev.1/Add.36/Rev.1/Amend.2 (Dopuna 2, stupila
na snagu 23. siječnja 1997.)
E/ECE/324 – E/ECE/TRANS/505Rev.1/Add.36/Rev.1/Amend.3 (Dopuna 3, stupila
na snagu 3. rujna 1997.)

Naredba, NN 17/1999-350